CELEX: 62016CN0180
Language: mt
Date: 2016-03-29 00:00:00
Title: Kawża C-180/16 P: Appell ippreżentat fid-29 ta’ Marzu 2016 minn Toshiba Corporation mis-sentenza mogħtija mill-Qorti Ġenerali (L-Ewwel Awla) fid-19 ta’ Jannar 2016 fil-Kawża T-404/12: Toshiba Corporation vs Il-Kummissjoni Ewropea

17.5.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/14
            
         Appell ippreżentat fid-29 ta’ Marzu 2016 minn Toshiba Corporation mis-sentenza mogħtija mill-Qorti Ġenerali (L-Ewwel Awla) fid-19 ta’ Jannar 2016 fil-Kawża T-404/12: Toshiba Corporation vs Il-Kummissjoni Ewropea
   (Kawża C-180/16 P)
   (2016/C 175/16)
   Lingwa tal-kawża: l-Ingliż
   
      Partijiet
   
   
      Appellanti: Toshiba Corporation (rappreżentanti: J. F. MacLennan, Solicitor, A. Schulz, avukat, S. Sakellariou, Δικηγόρος, J. Jourdan, avukat)
   
      Parti oħra fil-proċedura: Il-Kummissjoni Ewropea
   
      Talbiet
   
   
               —
            
            
               tannulla s-sentenza tal-Qorti Ġenerali fil-Kawża T-404/12, u
               
                           i)
                        
                        
                           tannulla d-Deċiżjoni tal-Kummissjoni Ewropea fil-każ COMP/39.966 – Switchgear Iżolati bil-Gass, adozzjoni mill-ġdid; jew
                        
                     
                           ii)
                        
                        
                           tnaqqas il-multa imposta fuq Toshiba, skont l-Artikolu 261 TFUE; jew
                        
                     
                           iii)
                        
                        
                           tirrinvija l-kawża lura quddiem il-Qorti Ġenerali sabiex din tiddeċiedi konformement mas-sentenza tal-Qorti tal-Ġustizzja dwar il-punti ta’ liġi li fuqhom hija tat deċiżjoni; u f’kull każ
                        
                     
         
               —
            
            
               tikkundanna lill-Kummissjoni Ewropea għall-ispejjeż.
            
         
      Aggravji u argumenti prinċipali
   
   Dan l-appell huwa bbażat fuq tliet aggravji:
   
               a)
            
            
               L-ewwel aggravju: il-Qorti Ġenerali wettqet żball ta’ liġi meta ddeċidiet li d-drittijiet tad-difiża ta’ Toshiba ma nkisrux mill-Kummissjoni Ewropea; b’mod partikolari sa fejn il-Kummissjoni ma indirizzatx dikjarazzjoni tal-oġġezzjonijiet lil Toshiba qabel ma adottat id-deċiżjoni ta’ adozzjoni mill-ġdid fl-2012;
            
         
               b)
            
            
               It-tieni aggravju: il-Qorti Ġenerali wettqet żball ta’ liġi meta ddeċidiet li l-metodoloġija applikata mill-Kummissjoni Ewropea sabiex tikkalkola l-multa ta’ Toshiba ma kisritx il-prinċipju ta’ ugwaljanza fit-trattament; b’mod partikolari sa fejn il-Kummissjoni użat l-ammont inizjali kkalkolat għall-impriża komuni TM T&D bħala bażi għall-kalkolu tal-multa ta’ Toshiba, u mhux dħul mill-bejgħ rilevanti għal Toshiba, kuntrarjament għal dak li għamlet il-Kummissjoni għad-destinatarji Ewropej tad-deċiżjoni adottata fl-2007; u
            
         
               c)
            
            
               It-tielet aggravju: il-Qorti Ġenerali wettqet żball ta’ liġi meta ddeċidiet li l-Kummissjoni Ewropea, billi ma naqsitx il-multa ta’ Toshiba sabiex tirrifletti l-parteċipazzjoni relattiva tagħha għal dan il-ksur, ma kisritx il-prinċipju ta’ ugwaljanza fit-trattament; b’mod partikolari sa fejn il-Kummissjoni ma qisitx li l-parteċipazzjoni iktar limitata ta’ Toshiba għall-aġir kollużorju, meta mqabbla ma’ dik tad-destinatarji Ewropej tad-deċiżjoni adottata fl-2007, kienet tiġġustifika li tiġi riflessa fl-ammont tal-multa.